ඒ සඳහා අන්තර්ජාලය හරහා ලොව පුරා ප්‍රචාරක වැඩපිළිවෙළක්ද ආරම්භ කර තිබේ.මේ හරහා මෙරටට විශාල විදේශ විනිමයක්ද දේශීය ආයුර්වේදය හා වෛද්‍යවරුන්ට ඉහළ තැනක් හිමිවන බවද ඇමැතිවරයා කියයි.ආයුර්වේද වෛද්‍ය උපාධිය ලැබූ සහ පාරම්පරික වෛද්‍යවරු ඇතුළුව වෛද්‍යවරු හැටදහසක් පමණ මෙරට ලියාපදිංචි වී ඇත.ආයුර්වේද ක්‍රමය නඟා සිටුවීම සඳහා ජනාධිපති මහින්ද රාජපක්ෂ මහතා මෙවර අය වැයෙන් මිලියන තුන්සියයක පමණ මුදලක් ලබාදී තිබේ.‍ඒ යටතේ පාරම්පරික වෛද්‍ය පර්යේෂණ පවත්වා බටහිර වෛද්‍ය ප්‍රතිකාර වලින් සුව කළ නොහැකි රෝග විශාල ප්‍රමාණයක් සුව කළ හැකි ක්‍රම සොයා ගැනීමේ වැඩපිළිවෙළ මේ වන විට සාර්ථකව සිදු කෙරේ.මිහින්තලේ, ත්‍රිකුණාමලය යන ප්‍රදේශවල එම වෛද්‍ය පර්යේෂණ මධ්‍යස්ථාන‍ පිහිටුවාගෙන යයි.